# 1. Lista responsabililor cu elaborarea, verificarea şi aprobarea ediţiei sau, după caz, a reviziei în cadrul ediţiei procedurii documentate

|  |  |  |  |  |  |
| --- | --- | --- | --- | --- | --- |
|  | Elemente privind responsabilii/operatiunea | Numele siprenumele | Functia | Data | Semnatura |
|  | 1 | 2 | 3 | 4 | 5 |
| **1.1.** | Elaborat | Dumitriu Mihaela | Consilier grad profesional asistent | 10.03.2025 |  |
| **1.2.** | Avizat | Tabacariu Dumitru-Dorin | Președinte Comisie Monitorizare | 10.03.2025 |  |
| **1.3.** | Aprobat | Tabacariu Dumitru-Dorin | Primar | 10.03.2025 |  |

# 2. Situaţia ediţiilor şi a reviziilor în cadrul ediţiilor procedurii formalizate

|  |  |  |  |  |  |  |
| --- | --- | --- | --- | --- | --- | --- |
|  | **Nr. ediției/****reviziei** | **Data ediției/****reviziei** | **Componenta revizuită** | **Modalitatea reviziei** | **Data de la care se aplică prevederile ediţiei sau reviziei ediţiei** | **Avizul conducătorului compartimentului în cadrul căruia s-a elaborat procedura** |
| **1** | **2** | **3** | **4** | **5** | **6** |
| **2.1.** | Ediţia I |  | X | X |  |  |
| **2.2.** | Revizia 1 |  | Procedură Completă | Revizie în conformitate cu prevederile OSGG 600/2018 |  |  |
|  |  |  |  |  |  |  |
|  |  |  |  |  |  |  |

# 3. Lista cuprinzând persoanele la care se difuzează ediţia sau, după caz, revizia din cadrul ediţiei procedurii formalizate

|  |  |  |  |  |  |  |  |
| --- | --- | --- | --- | --- | --- | --- | --- |
|  | **Scopul difuzarii** | **Exem-plar nr.** | **Compar-timent** | **Functia** | **Nume si prenume** | **Data primirii** | **Semnatu-ra** |
| 1 | 2 | 3 | 4 | 5 | 6 | 7 |
|  | Aplicare | 1 | Primar | Primar | Tabacariu Dumitru-Dorin |  |  |
|  | Aplicare | 1 | Secretar General | Secretar General | Niță Mihaela |  |  |
|  | Aplicare | 1 | Relații publice, resurse umane, stare civilă și arhivă | Consilier | Dumitriu Mihaela |  |  |
|  | Aplicare | 1 | Administrarea domeniului public și privat | Consilier | Trișcău Mariana |  |  |
|  | Aplicare | 1 | Urbanism și amenajarea teritoriului | Consilier | Arhip Sergiu-Ionuț |  |  |
|  | Aplicare | 1 | Transport public local | Referent | Roșu Elena |  |  |
|  | Aplicare | 1 | SVSU | Șef SVSU | Huci Constantin-Cristian |  |  |
|  | Aplicare | 1 | Financiar-contabilitate, impozite și taxe locale | Consilier | Bălăiță Gheorghița-Mariana |  |  |
|  | Aplicare | 1 | Financiar-contabilitate, impozite și taxe locale | Referent | Niță Daniela |  |  |
|  | Aplicare | 1 | Agent agricol | Referent | Smeria Corelia |  |  |
|  | Aplicare | 1 | Relații publice, resurse umane, stare civilă și arhivă | Consilier | Chelaru Elena-Florentina |  |  |
|  | Aplicare | 1 | Asistență socială | Asistent medical comunitar | Răileanu Mariana-Zîna |  |  |
|  | Aplicare | 1 | Asistență socială | Consilier | Popescu Mihaela |  |  |
|  | Aplicare | 1 | Asistență socială | Consilier | Pătrașcu Irina-Elena |  |  |
|  | Aplicare | 1 | Agent de mediu | Referent | Iftimie Vasile |  |  |
|  | Aplicare | 1 | Cadastru | Referent | Borcilă Petru |  |  |
|  | Aplicare | 1 | Financiar-contabilitate, impozite și taxe locale | Consilier | Segneanu Rodica |  |  |
|  | Aplicare | 1 | Achiziții Publice | Consilier achiziții publice | Luca Codruț-Gabriel |  |  |
|  | Aplicare | 1 | Financiar-contabilitate, impozite și taxe locale | Referent | Florea Alexandru-George |  |  |
|  | Aplicare | 1 | Financiar-contabilitate, impozite și taxe locale | Consilier | Ghimiciu Cosmin |  |  |
|  | Aplicare | 1 | Gospodărire comunală | Îngrijitor clădiri | Iștiuc Elena |  |  |
|  | Aplicare | 1 | Relații publice, resurse umane, stare civilă și arhivă | Referent | Florea Elena |  |  |
|  | Aplicare | 1 | Poliție Locală | Paznic | Ghiuță Gheorghe |  |  |
|  | Aplicare | 1 | Gospodărire comunală | Șofer I | Pește Gheorghe |  |  |
|  | Aplicare | 1 | Cămine culturale | Referent | Baciu Adrian-Mihai |  |  |
|  | Aplicare | 1 | Gospodărire comunală | Muncitor calificat | Berza Adrian |  |  |
|  | Aplicare | 1 | Transport public local | Șofer I | Ciurea Ioan |  |  |
|  | Aplicare | 1 | Transport public local | Șofer I | Stoica Lucian-Vasile |  |  |
|  | Aplicare | 1 | Gospodărire comunală | Șofer I | Mandache Petru |  |  |
|  | Aplicare | 1 | Biblioteca comunală | Bibliotecar | Simiuc Doinița |  |  |
|  | Evidenta | 1 | Structură SCIM | Secretar SCIM | Segneanu Rodica |  |  |
|  | Arhivare | 1 | Structură SCIM | Secretar SCIM | Segneanu Rodica |  |  |

# 4. SCOPUL PROCEDURII

Prezenta procedură stabilește modalitatea de primire, examinare și soluționare a avertizărilor în interes public, drepturile și obligațiile persoanelor care efectuează raportări sau nclusi public informații privind încălcări ale legii, care s-au produs sau care sunt susceptibile să se producă, precum și măsurile de protecție a avertizorilor în interes public.

Procedura asigură continuitatea activităţii, inclusiv în condiţii de fluctuaţie a personalului.

#  5. DOMENIUL DE APLICARE

Prezenta procedură se aplică persoanelor care efectuează raportări și care au obținut informațiile referitoare la încălcări ale legii, într-un context profesional (personalul instituției, consilieri locali, persoane din cadrul entităților cu care instituția are încheiate contracte, a subcontractanților și a furnizorilor acesteia) și persoanelor ale căror raporturi de muncă nu au început încă și care efectuează raportări prin intermediul canalelor de raportare interne sau externe sau divulgă public informații privind încălcări ale legii obținute în timpul procesului de recrutare sau persoane pentru care raportul de muncă sau raportul de serviciu a încetat.

Prezenta procedură se aplică, de asemenea, persoanelor care raportează sau dezvăluie public informații privind încălcări ale legii în mod anonim.

Procedura nu reglementează modul de semnalare a iregularitatilor constatate de către personalul cu atribuții de control, în timpul desfășurării misiunilor/activităților de verificare specifice.

Procedura nu se aplică în situațiile în care reglementările din actele normative conțin norme speciale cu caracter obligatoriu privind raportarea încălcărilor legii.

De asemenea, procedura nu se aplică raportărilor privind încălcări ale normelor în materie de achiziții publice în domeniile apărării și securității naționale, în cazul în care acestea intră sub incidența art. 346 din Tratatul privind funcționarea Uniunii Europene.

# 6. DOCUMENTE DE REFERINȚĂ

* Legea nr. 361/2022 privind protecția avertizorilor în interes public;
* HG nr. 1.269/2021 privind aprobarea Strategiei naționale anticorupție 2021-2025 și a documentelor aferente acesteia;
* OUG nr. 57/2019 privind Codul administrativ, cu modificările și completările ulterioare;
* OSGG nr. 600/2018 pentru aprobarea Codului controlului intern managerial al entităților publice.

# 7. DEFINIȚII ȘI ABREVIERI

## **7.1. Definiții ale termenilor**

În cuprinsul prezentei proceduri, termenii și expresiile de mai jos au următoarele semnificații:

* ***acțiune subsecventă*** - orice acțiune întreprinsă în vederea soluționării raportării și, acolo unde este cazul, a remedierii încălcării raportate;
* ***avertizor în interes public*** - persoana fizică care efectuează o raportare sau divulgă public informații referitoare la încălcări ale legii, obținute în context profesional;
* ***context profesional*** - activități profesionale, actuale sau anterioare, de orice natură, remunerate sau nu, desfășurate în cadrul istituției, în baza cărora persoanele pot obține informații referitoare la încălcări ale legii;
* ***divulgare publică*** - punerea la dispoziție, în orice mod, în spațiul public a informațiilor referitoare la încălcări ale legii;
* ***facilitator*** - persoana fizică ce asistă avertizorul în interes public în procesul de raportare într-un context profesional și a cărui asistență trebuie să fie confidențială;
* ***informații referitoare la încălcări ale legii*** - informații, inclusiv suspiciuni rezonabile, cu privire la încălcări efective sau potențiale ale legii, care s-au produs sau care sunt susceptibile să se producă în cadrul instituției, precum și informațiile cu privire la încercări de a ascunde astfel de încălcări;
* ***încălcări ale legii*** - fapte care constau într-o acțiune sau inacțiune care constituie nerespectări ale dispozițiilor legale, care privesc domenii cum ar fi: achizițiile publice; protecția mediului; sănătatea și bunăstarea animalelor; sănătatea publică; protecția vieții private și a datelor cu caracter personal și a securității rețelelor și sistemelor informatice, precum și alte domenii specifice administrației publice locale;
* ***persoană vizată prin raportare*** - persoana fizică sau juridică menționată în raportare sau în divulgarea publică drept persoana căreia i se atribuie încălcarea legii sau cu care persoana respectivă este asociată;
* ***raportare*** - comunicarea orală sau scrisă de informații, cu privire la orice faptă care reprezintă o încălcare a legii;
* ***raportare internă*** - comunicarea orală sau scrisă de informații referitoare la încălcări ale legii, prin mijloacele puse la dispoziție de instituție;
* ***raportare externă*** - comunicarea orală sau scrisă de informații referitoare la încălcări ale legii realizată prin canalele externe de raportare;
* ***represalii*** - orice acțiune sau omisiune, directă sau indirectă, apărută într-un context profesional, care este determinată de raportarea internă sau externă ori de divulgarea publică și care provoacă sau poate provoca prejudicii avertizorului în interes public;

## **7.2. Abrevieri ale termenilor**

**ANI** – Agenția Națională de Integritate

# 8. DESCRIEREA ACTIVITĂȚII

## **8.1 Generalități**

Persoanele care raportează încălcări ale legii, care s-au produs sau care sunt susceptibile să se producă, au la dispoziție următoarele modalități de raportare:

* Canale interne – în cadrul Primăriei comunei Ion Creangă;
* Canale externe – ANI precum și alte entități publice care, potrivit dispozițiilor legale speciale, primesc și soluționează raportări referitoare la încălcări ale legii, în domeniul lor de competență;
* Divulgare publică – presă, organizații profesionale, sindicale sau patronale, organizații neguvernamentale, comisii parlamentare etc.

Raportarea se face în scris, pe suport hârtie sau în format electronic, prin comunicare la liniile telefonice, sau prin întâlnire față în față, la cererea avertizorului în interes public. Protecția raportărilor privind încălcări ale legii este guvernată de următoarele principii:

1. principiul legalității, potrivit căruia instituția publică are obligația de a respecta drepturile și libertățile fundamentale, prin asigurarea respectării depline, printre altele, a libertății de exprimare și de informare, a dreptului la protecția datelor cu caracter personal, a libertății de a desfășura o activitate comercială, a dreptului la un nivel ridicat de protecție a consumatorilor, a dreptului la un nivel ridicat de protecție a sănătății umane, a dreptului la un nivel ridicat de protecție a mediului, a dreptului la o cale de atac eficientă și a dreptului la apărare;
2. principiul responsabilității, potrivit căruia avertizorul în interes public are obligația de a prezenta date sau informații cu privire la faptele raportate;
3. principiul imparțialității, potrivit căruia examinarea și soluționarea raportărilor se fac fără subiectivism, indiferent de convingerile și interesele persoanelor responsabile de soluționarea acestora;
4. principiul bunei administrări, potrivit căruia instituția publică este datoare să își desfășoare activitatea în realizarea interesului general, cu un grad ridicat de profesionalism, în condiții de eficiență și eficacitate a folosirii resurselor;
5. principiul echilibrului, potrivit căruia nicio persoană nu se poate prevala de prevederile Legii privind protecția avertizorilor în interes public pentru a diminua sancțiunea administrativă sau disciplinară pentru o faptă a sa mai gravă care nu are legătură cu raportarea;
6. principiul bunei-credinţe, potrivit căruia este ocrotită persoana care a avut motive întemeiate să creadă că informațiile referitoare la încălcările raportate erau adevărate la momentul raportării și că respectivele informații intrau în domeniul de aplicare al Legii privind protecția avertizorilor în interes public.

## **8.2 Procedura privind raportarea internă**

La nivelul instituției, prin dispoziția Primarului Comunei Ion Creangă, se desemnează o persoană responsabilă cu primirea și înregistrarea raportărilor.

Persoana desemnată, precum și modalitățile de raportare sunt aduse la cunoștința fiecărui angajat, prin afișare pe pagina de internet a instituției și prin afișare la sediu, într-un loc vizibil și accesibil.

Persoanele care doresc să se adreseze **Primăriei Comunei Ion Creangă** pentru a raporta încălcări ale legii, o pot face prin următoarele modalități:

* **Prin intermediu serviciilor poștale, la adresa Primăriei Comunei Ion Creangă din str. I.C. Brătianu, nr. 111, sat. Ion Creangă, cod poștal 617260, jud.Neamț, menționând pe plic: *În atenția persoanei responsabile cu primirea și înregistrarea raportărilor în interes public*; -**
* **Prin e-mail la adresa avertizor.integritate@primariaioncreanga.ro;**
* **Telefonic, la numărul 0233/780013, solicitând legătura cu persoana responsabilă cu primirea și înregistrarea raportărilor în interes public**;
* **Personal, prin prezența la sediul Primăriei Comunei Ion Creangă, cu programare prealabilă efectuată la adresa de e-mail sau la telefonul menționat**.

* Raportarea în scris (pe suport de hârtie sau în format electronic) cuprinde, cel puțin, următoarele: numele și prenumele, datele de contact ale avertizorului în interes public, contextul profesional în care au fost obținute informațiile, persoana vizată, dacă este cunoscută, descrierea faptei susceptibile să constituie încălcare a legii, precum și, după caz, probele în susținerea raportării, data și semnătura, după caz.

Raportarea anonimă, care nu cuprinde numele, prenumele, datele de contact sau semnătura avertizorului în interes public se examinează și se soluționează în măsura în care conține indicii temeinice referitoare la încălcări ale legii.

Persoana care raportează încălcări ale legii în mod anonim nu poate fi înștiințată cu privire la înregistrarea raportării, progresul înregistrat și modalitatea de soluționare.

* În cazul raportării telefonice, persoana desemnată are obligația de a întocmi un proces-verbal de transcriere completă și exactă a conversației, informând în prealabil avertizorul în interes public și oferindu-i posibilitatea de a verifica, de a rectifica și de a-și exprima acordul cu privire la procesul-verbal al conversației, prin semnarea acestuia.

* Dacă avertizorul în interes public solicită ca raportarea să aibă loc în prezența persoanei desemnate, aceasta are obligația de a întocmi un proces-verbal de consemnare, într-o formă durabilă și accesibilă, sub rezerva consimțământului avertizorului în interes public. Persoana desemnată oferă avertizorului în interes public posibilitatea de a verifica, de a rectifica și de a-și exprima acordul cu privire la procesul-verbal al conversației, prin semnarea acestuia.

În cazul în care avertizorul în interes public nu își exprimă consimțământul pentru transcrierea sau înregistrarea conversației, acesta este îndrumat să raporteze în scris, pe suport hârtie, persoanei desemnate, sau în format electronic, la adresa de poștă electronică dedicată.

Avertizările privind posibilele încălcări ale legii se înregistrează, în registrul special ținut de către persoana desemnată în acest sens.

Registrul privind avertizările de interes public se ține de către persoana responsabilă cu primirea și înregistrarea raportărilor, în format electronic și cuprinde: data primirii raportării, numele și prenumele, datele de contact ale avertizorului în interes public, obiectul raportării și modalitatea de soluționare.

Persoana responsabilă cu primirea și înregistrarea raportărilor are obligația de a transmite avertizorului în interes public confirmarea primirii raportării, în termen de cel mult 7 zile calendaristice de la primirea acesteia.

Dacă raportarea în interes public, înafară de datele de identificare a avertizorului în interes public, nu conține toate elementele necesare, care să permită analizarea și soluționarea raportării, persoana desemnată solicită completarea acesteia în termen de 15 zile.

În cazul în care respectiva raportare nu intră în domeniul de aplicare al Legii privind protecția avertizorilor în interes public, persoana desemnată comunică acest lucru avertizorului în interes public, în termen de 7 zile calendaristice de la primirea raportării interne.

Dacă raportarea conține suficiente informații referitoare la încălcări ale legii, care să permită analizarea și soluționarea raportării, respectiv dacă s-au primit completările solicitate, persoana desemnată îl informează în scris pe Primarul Comunei Ion Creangă cu privire la aceste acțiuni și la propunerile de soluționare a raportării.

Primarul Comunei Ion Creangă dispune cu privire la modalitatea de remediere a încălcării raportate.

Persoana desemnată are obligația de informare a avertizorului în interes public cu privire la stadiul acțiunilor subsecvente, în termen de cel mult 3 luni de la data confirmării de primire a raportării, cu excepția cazului în care informarea ar putea periclita desfășurarea acestora. De asemenea, după finalizarea acțiunilor subsecvente, informează avertizorul în interes public cu privire la modalitatea de soluționare a raportării.

Persoana desemnată are obligația de informare a Primarului Comunei Ion Creangă cu privire la modalitatea de soluționare a raportării și de a menține statistici cu privire la raportările care privesc încălcări ale legii.

Evidența tuturor raportărilor primite se face cu respectarea cerințelor privind confidențialitatea. Raportările se păstrează 5 ani. După expirarea perioadei de păstrare de 5 ani, acestea se distrug, indiferent de suportul pe care sunt păstrate.

## **8.3 Obligația de a păstra confidențialitatea**

Persoana desemnată cu soluționarea avertizărilor în interes public are obligația de a nu dezvălui identitatea avertizorului în interes public și nici informațiile care ar permite identificarea directă sau indirectă a acestuia, cu excepția situației în care există consimțământul expres al acestuia. Identitatea avertizorului în interes public și orice altă informație pot fi divulgate numai în cazul în care acest lucru este o obligație impusă de lege, cu respectarea condițiilor și a limitelor prevăzute de aceasta. În acest caz, persoana responsabilă cu primirea și înregistrarea raportărilor informează avertizorul de interes public, în scris, cu privire la divulgarea identității și a motivelor divulgării datelor confidențiale în cauză. Obligația nu există în cazul în care informarea ar periclita investigațiile sau procedurile judiciare.

Obligația de a păstra confidențialitatea se menține și în cazul în care raportarea ajunge din eroare la o altă persoană din cadrul Primăriei Comunei Ion Creangă, alta decât persoana desemnată. În acest caz, raportarea este înaintată, de îndată, persoanei desemnate.

Obligația de a păstra confidențialitatea nu există în cazul în care avertizorul în interes public a dezvăluit în mod intenționat identitatea sau în contextul unei divulgări publice.

Informațiile din cuprinsul raportărilor care constituie secrete comerciale nu pot fi utilizate sau divulgate în alte scopuri decât cele necesare soluționării raportării.

## **8.4 Clasarea raportării interne**

Raportarea se clasează atunci când:

* Nu conține informațiile necesare, iar persoana desemnată a solicitat completarea acesteia în termen de 15 zile calendaristice, fără ca această obligație să fie îndeplinită. În acest caz, soluția de clasare se comunică avertizorului în interes public, cu indicarea temeiului legal, după încheierea termenului de 15 zile calendaristice.
* Raportarea este transmisă anonim și nu conține suficiente informații referitoare la încălcări ale legii, care să permită analizarea și soluționarea raportării.

În cazul în care o persoană face mai multe raportări cu același obiect, acestea se conexează, avertizorul în interes public urmând să primească o singură informare. Dacă după trimiterea acesteia se primește o nouă raportare cu același obiect, fără a prezenta informații suplimentare care să justifice o acțiune subsecventă diferită, aceasta se clasează.

Persoana desemnată cu soluționarea avertizărilor în interes public poate decide încheierea procedurii dacă după examinarea raportării se constată că este o încălcare în mod clar minoră și nu necesită acțiuni subsecvente suplimentare, altele decât închiderea procedurii, cu informarea Primarului Comunei Ion Creangă. Această prevedere nu aduce atingere obligației de a păstra confidențialitatea, de a informa avertizorul în interes public și nu aduce atingere nici altor obligații sau altor proceduri aplicabile de remediere a încălcării raportate.

Soluția de clasare se comunică avertizorului în interes public, cu indicarea temeiului legal.

## **8.5 Raportarea prin canale externe de raportare**

Canalele externe de raportare sunt reprezentate de către:

a) autoritățile și instituțiile publice care, potrivit dispozițiilor legale speciale, primesc și soluționează raportări referitoare la încălcări ale legii, în domeniul lor de competență;

b) Agenția Națională de Integritate (ANI);

c) alte autorități și instituții publice cărora ANI le transmite raportările spre competentă soluționare.

## **8.6 Divulgarea publică**

Sesizarea privind încălcarea legii prin divulgare publică se poate adresa presei, organizațiilor profesionale, sindicale sau patronale, organizațiilor neguvernamentale, comisiilor parlamentare sau prin punerea la dispoziție în orice mod în spațiul public a informațiilor referitoare la încălcări ale legii.

Avertizorul în interes public care divulgă public informații privind încălcarea legii beneficiază de protecție în cazul în care este îndeplinită una dintre următoarele condiții:

a) a raportat mai întâi intern și extern sau direct extern, însă consideră că nu au fost dispuse măsuri corespunzătoare în termenul legal;

b) are motive întemeiate să considere că:

* încălcarea poate constitui un pericol iminent sau evident pentru interesul public sau riscul unui prejudiciu care nu mai poate fi remediat; sau
* în cazul raportării externe există un risc de represalii sau o probabilitate redusă ca încălcarea să fie remediată în mod eficace având în vedere circumstanțele specifice ale raportării.

## **8.7 Măsuri de protecție, măsuri de sprijin și măsuri** **reparatorii**

Pentru a beneficia de măsurile de protecție, avertizorul în interes public trebuie să întrunească cumulativ următoarele condiții:

1. să fie una dintre persoanele care efectuează raportări potrivit celor precizate la capitolul 2 - DOMENIUL DE APLICARE din prezenta procedură și care a obținut informații referitoare la încălcări ale legii într-un context profesional;
2. să fi avut motive întemeiate să creadă că informațiile referitoare la încălcările raportate erau adevărate la momentul raportării;
3. să fi efectuat o raportare internă, o raportare externă sau o divulgare publică.

Măsurile de protecție se aplică și:

1. facilitatorilor;
2. persoanelor terțe care au legături cu avertizorul în interes public și care ar putea să sufere represalii într-un context profesional, cum ar fi colegi sau rude ale acestuia;
3. persoanelor juridice deținute de către avertizorul în interes public sau pentru care avertizorul în interes public lucrează sau cu care are alte tipuri de legături într-un context profesional;
4. avertizorului în interes public care, în mod anonim, a raportat sau a divulgat public informații referitoare la încălcări, dar este ulterior identificat și suferă represalii;
5. avertizorului în interes public care efectuează raportări către instituțiile, organele, oficiile sau agențiile competente ale Uniunii Europene.

Avertizorul în interes public care efectuează o raportare sau divulgare publică a unor informații privind încălcări ale legii nu încalcă dispozițiile legale sau clauzele contractuale privind divulgarea de informații și nu răspunde pentru raportarea sau divulgarea publică a unor astfel de informații, cu condiția să fi efectuat o raportare sau divulgare publică în condițiile prezentei proceduri și să fi avut motive întemeiate să creadă că raportarea sau divulgarea a fost necesară pentru dezvăluirea unei încălcări a legii.

Avertizorul în interes public care dobândește sau accesează date și informații de care are cunoștință în virtutea atribuțiilor de serviciu sau a raporturilor de muncă nu răspunde dacă accesarea sau dobândirea are ca scop raportarea sau dezvăluirea publică a unei încălcări a legii, iar raportarea sau divulgarea publică s-a efectuat în condițiile prezentei proceduri. Răspunderea avertizorilor în interes public pentru acte sau omisiuni care nu au legătură cu raportarea sau divulgarea publică sau care nu sunt necesare pentru dezvăluirea unei încălcări a legii este supusă dispozițiilor de drept comun.

Persoanele care au efectuat o raportare sau divulgare publică în condițiile prezentei proceduri au dreptul la repararea integrală a prejudiciului suferit ca urmare a raportării sau divulgării publice.

Este interzisă orice formă de represalii împotriva avertizorilor în interes public, amenințări cu represalii sau tentative de represalii, în special cele care privesc:

1. orice suspendare a contractului individual de muncă ori a raportului de serviciu;
2. concedierea sau eliberarea din funcția publică;
3. modificarea contractului de muncă sau a raportului de serviciu;
4. reducerea salariului și schimbarea programului de lucru;
5. retrogradarea sau împiedicarea promovării în muncă sau în funcția publică și a dezvoltării profesionale, inclusiv prin evaluări negative ale performanței profesionale individuale, inclusiv a funcționarilor publici, sau prin recomandări negative pentru activitatea profesională desfășurată;
6. aplicarea oricărei alte sancțiuni disciplinare;
7. constrângerea, intimidarea, hărțuirea;
8. discriminarea, crearea unui alt dezavantaj sau supunerea la un tratament inechitabil;
9. refuzul de a transforma un contract de muncă pe o perioadă determinată într-un contract de muncă pe durată nedeterminată, în cazul în care lucrătorul a avut așteptări legitime că i s-ar oferi un post permanent;
10. refuzul de a reînnoi un contract de muncă pe o perioadă determinată sau încetarea anticipată a unui astfel de contract;
11. cauzarea de prejudicii, inclusiv la adresa reputației persoanei în cauză, în special pe platformele de comunicare socială, sau pierderi financiare, inclusiv sub forma pierderii oportunităților de afaceri și a pierderii de venituri;
12. includerea pe o listă sau într-o bază de date negativă, pe baza unui acord sectorial sau la nivel de industrie, formal sau informal, care poate presupune că persoana în cauză nu își va găsi, în viitor, un loc de muncă în respectivul sector sau în respectiva industrie;
13. rezilierea unilaterală extrajudiciară a unui contract pentru bunuri sau servicii, fără a fi îndeplinite condițiile în acest sens;
14. anularea unei licențe sau a unui permis;
15. solicitarea de efectuare a unei evaluări psihiatrice sau medicale.

La cererea avertizorului în interes public cercetat disciplinar, în termen de maximum un an de la data raportării, baroul din circumscripția locului de desfășurare a activității avertizorului în interes public asigură asistența judiciară gratuită pe parcursul procedurii disciplinare.

Avertizorul în interes public poate contesta măsurile luate ca represalii printr-o cerere adresată instanței competente, în funcție de natura litigiului, în a cărei circumscripție teritorială acesta își are domiciliul.

La cererea avertizorului în interes public care dorește să conteste măsurile luate ca represalii, baroul din circumscripția locului de desfășurare a activității avertizorului în interes public asigură asistența judiciară gratuită.

## **8.8. Protecția identității persoanei vizate și a terțelor persoane**

Normele privind protecția identității aplicabile avertizorilor în interes public se aplică și persoanei vizate, precum și persoanelor terțe la care se face referire în raportare.

Identitatea persoanei vizate este protejată cât timp sunt în desfășurare acțiunile subsecvente raportării sau divulgării publice, cu excepția cazului în care, ca urmare a soluționării raportării sau divulgării, se constată că persoana vizată nu este vinovată de încălcările legii ce au făcut obiectul raportării sau divulgării.

Persoanele vizate au dreptul la apărare, inclusiv dreptul de a fi ascultate și dreptul de acces la propriul dosar.

## **8.9 Condiții privind cercetarea disciplinară.**

La solicitarea avertizorului în interes public cercetat disciplinar ca urmare a raportării interne, externe sau divulgării publice, comisia de disciplină are obligația de a invita presa și un reprezentant al sindicatului sau al un reprezentant al salariaților, după caz.

Anunțul se face prin comunicat pe pagina de internet a Primăriei Comunei Ion Creangă cu cel puțin 3 zile lucrătoare înaintea ședinței, sub sancțiunea nulității raportului și a sancțiunii disciplinare aplicate.

# 9. RESPONSABILITĂȚI

**Persoana responsabilă cu primirea și înregistrarea raportărilor**

* înregistrează avertizările privind posibilele încălcări ale legii în Registrul privind avertizările de interes public;
* transmite avertizorului în interes public confirmarea primirii raportării, în termen de cel mult 7 zile calendaristice de la primirea acesteia;
* în cazul în care raportarea nu intră în domeniul de aplicare al Legii privind protecția avertizorilor în interes public, comunică acest lucru avertizorului în interes public, în termen de 7 zile calendaristice de la primirea raportării;
* dacă este cazul, solicită avertizorului în interes public completarea raportării în interes public în termen de 15 zile;
* convoacă Comisia de soluționare a avertizării în interes public;
* informează avertizorul în interes public cu privire la stadiul acțiunilor subsecvente, în termen de cel mult 3 luni de la data confirmării de primire a raportării, cu excepția cazului în care informarea ar putea periclita desfășurarea acestora;
* după finalizarea acțiunilor subsecvente, informează avertizorul în interes public cu privire la modalitatea de soluționare a raportării;
* informează Primarul Municipiului Fălticeni cu privire la modalitatea de soluționare a raportării;
* menține statistici cu privire la raportările care privesc încălcări ale legii.

**Primarul Comunei Ion Creangă**

* dispune constituirea Comisiei de soluționare a avertizărilor în interes public și desemnează, dintre membrii acestei comisii, persoana responsabilă cu primirea și înregistrarea raportărilor.
* dispune cu privire la modalitatea de remediere a încălcării raportate.

**CUPRINS**

[1. Lista responsabililor cu elaborarea, verificarea şi aprobarea ediţiei sau, după caz, a reviziei în cadrul ediţiei procedurii documentate 1](#_Toc192575343)

[2. Situaţia ediţiilor şi a reviziilor în cadrul ediţiilor procedurii formalizate 2](#_Toc192575344)

[3. Lista cuprinzând persoanele la care se difuzează ediţia sau, după caz, revizia din cadrul ediţiei procedurii formalizate 3](#_Toc192575345)

[4. SCOPUL PROCEDURII 5](#_Toc192575346)

[5. DOMENIUL DE APLICARE 6](#_Toc192575347)

[6. DOCUMENTE DE REFERINȚĂ 6](#_Toc192575348)

[7. DEFINIȚII ȘI ABREVIERI 6](#_Toc192575349)

[**7.1. Definiții ale termenilor** 6](#_Toc192575350)

[**7.2. Abrevieri ale termenilor** 8](#_Toc192575351)

[8. DESCRIEREA ACTIVITĂȚII 8](#_Toc192575352)

[**8.1 Generalități** 8](#_Toc192575353)

[**8.2 Procedura privind raportarea internă** 9](#_Toc192575354)

[**8.3 Obligația de a păstra confidențialitatea** 11](#_Toc192575355)

[**8.4 Clasarea raportării interne** 12](#_Toc192575356)

[**8.5 Raportarea prin canale externe de raportare** 12](#_Toc192575357)

[**8.6 Divulgarea publică** 12](#_Toc192575358)

[**8.7 Măsuri de protecție, măsuri de sprijin și măsuri** **reparatorii** 13](#_Toc192575359)

[**8.8. Protecția identității persoanei vizate și a terțelor persoane** 15](#_Toc192575360)

[**8.9 Condiții privind cercetarea disciplinară.** 16](#_Toc192575361)

[9. RESPONSABILITĂȚI 16](#_Toc192575362)